Slovak Series Of Poker – 15 dňový festival POKRU - štartujeme 26. júna!
Ako krajšie ukončiť pokrovú sezónu ako poriadnym pokrovým festivalom? Prinášame Vám druhý ročník SLOVAK SERIES OF POKER!
Slovak Series Of Poker sa uskutoční na prelome júna a júla, čiže od 26. júna do 10. júla a pôjde o 15 dňový festival plný pokru, dobrej zábavy a veľkých výhier spojených s odovzdávaním hodnotných zlatých náramkov, ktoré sú symbolom SSOP!
Počas 15 dní sa v Banco Casino Bratislava odohrá 9 turnajov. Akých? Čítajte nižšie! Počas trvania celého festivalu sa odovzdá 6 hodnotných zlatých náramkov, ktoré môžu patriť jedine šampiónom Slovak Series Of Poker. Banco Casino okrem zlatých náramkov odovzdá aj päť krásnych trofejí.
SSOP bude mať na programe 9 turnajov a pokrová komunita si môže vybrať podľa chuti, keďže naozaj je z čoho vyberať.
Na úvod 15 dňovej zábavy sa môžete tešiť na Opening Event, novinku Pot Limit Omaha Event, Monsterstack Event s 50,000 štartovným stackom, kde sa odovzdajú prvé štyri náramky. V závere úvodného týždňa budete môcť sledovať National Heads Up Championship, ktorý minulý rok ovládol Matej Závacký a zapojiť sa budete môcť aj do Championshipu s garanciou až 40,000€ a to len za vstupné 110€+10€!
Druhý týždeň prinesie hneď z úvodu obľúbený náramkový 6-max Event a aj skvelá novinku, ktorá poteší fanúšikov High Rollerov, kde bude vstupné 500€+30€, za ktoré dostanete 250,000 štartovných žetónov a EPT štruktúru, takže pôjde o poctivý poker plný známych tvári.
Čo by to bol za festival pokru bez Main Eventu? Slovak Series Of Poker Main Event ponesie garanciu 120,000€!!! Vstupné do ME bude 180€+19€ a Vy sa budete môcť stať šampiónom nielen SSOP, ale aj turnaja s najväčšou garanciou aká bola doteraz v Banco Casino Bratislava!
Celkový prizepool festivalu SSOP presiahne hravo hranicu 220,000€ a vy pritom musíte byť!